cyanic-selkie/wikianc huggingface dataset:
चेन्नई कारपोरेशन एड्स नियंत्रण एवं रोकथाम सोसाइटी
चेन्नई कारपोरेशन एड्स नियंत्रण एवं रोकथाम सोसाइटी की निष्क्रीयता
चेन्नई कारपोरेशन एड्स नियंत्रण एवं रोकथाम सोसाइटी दूसरी एड्स नियंत्रण सोसाइटियों की तरह सक्रिय नहीं है। इसकी मिसाल सोसाइटी की वेबसाईट है जिसका डोमेन-नाम का पंजीकरण ६ मई २०१२ को समाप्त हो गया और संभवतः वेबसाईट का खाता भी जल्द ही हटाया जायगा।
जनता से संपर्क के लिए सोसाइटी ने ट्विटर पर एक खाता खोला मगर यह लगभग निष्क्रीय है क्यूंकि उसपर सोसाइटी की और से अंतिम सन्देश २ दिसम्बर २०११ पर पोस्ट किया गया था।
संत फेलीऊ दे ल्लोबरेगात बड़ा गिरजाघर
संत फेलीऊ दे ल्लोबरेगात बड़ा गिरजाघर (कातालान : Catedral de Sant Feliu de Llobregat, Catedral de Sant Llorenç, स्पैनिश: Catedral de San Feliú de Llobregat, Catedral de San Lorenzo) एक रोमन कैथोलिक गिरजाघर है। संत फेलीऊ दे ल्लोबरेगात बड़ा गिरजाघ स्पेन में कातालोनिया के शहर संत फेलीऊ दे ल्लोबरेगात में स्थित है। संत फेलीऊ दे ल्लोबरेगात के डाऐओसिस की सीट है।
सन्दर्भ
श्रेणी : स्पेन के गिरजाघर
ध्वस्त होइत शांति स्तूप
ध्वस्त होइत शांति स्तूप  मैथिली भाषा के विख्यात साहित्यकार कीर्तिनारायण मिश्र द्वारा रचित एक कविता–संग्रह है जिसके लिये उन्हें सन् 1997 में मैथिली भाषा के लिए साहित्य अकादमी पुरस्कार से सम्मानित किया गया।
उचित वक्ता
उचित वक्ता  मैथिली भाषा के विख्यात साहित्यकार गंगेश गुंजन द्वारा रचित एक कहानी–संग्रह है जिसके लिये उन्हें सन् 1994 में मैथिली भाषा के लिए साहित्य अकादमी पुरस्कार से सम्मानित किया गया।
कमल जीत संधू
कमलजीत संधू एक पूर्व भारतीय महिला खिलाड़ी हैं जिन्होंने 1970 बैंकाक एशियाई खेलों में 400 मीटर दौड़ में स्वर्ण पदक जीता था। वह 57.3 सेकंड में दूरी पर थी। वह एशियाई खेलों में स्वर्ण पदक जीतने वाली पहली भारतीय महिला खिलाड़ी थीं। वह भारत के पंजाब राज्य से है । 1971 में उन्हें पद्म श्री पुरस्कार मिला। 1971 में, वह 400 मीटर की दौड़ में ट्यूरिन, इटली में आयोजित विश्व विश्वविद्यालय खेलों में फाइनल में पहुँचने वाली महिलाओं में से एक थी। उन्होंने 1973 म्युनिक ओलंपिक में महिलाओं की 400 मीटर दौड़ में भाग लिया। कमलजीत १९७३ में एथलेटिक्स से सेवानिवृत्त हुई। वह एक राष्ट्रीय स्तर के बास्केटबॉल और अंतर विश्वविद्यालय हॉकी खिलाड़ी भी थी। 1982 में उन्होंने भारतीय महिला स्प्रिंट टीम के कोच के रूप में एशियाई खेलों में भाग लिया।
सौपर्निका नदी
सौपर्निका नदी (Souparnika River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कोल्लूर के मूकाम्बिका मन्दिर के समीप गुज़रती है, जिस कारणवश इसे कोल्लूरु नदी (Kolluru River) भी कहा जाता है और यह हिन्दूओं के लिए एक पवित्र नदी है। फिर इसका संगम वराही नदी, केदका नदी, चक्र नदी और कुब्जा नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।
सिनौली, बागपत
सिनौली (Sinauli) भारत के उत्तर प्रदेश राज्य के बागपत ज़िले की बड़ौत तहसील में एक पुरातात्विक स्थल है, जहाँ सिंधु घाटी सभ्यता से संबंधित 125 कब्रें पाई गईं थी।
विवरण
2005 में खोजा गया सिनौली में मिले कंकालों के रेडियोकार्बन तिथिकरण से अनुमान लगा है कि यहाँ की कब्रे 2200-1800 ईसा पूर्व दिनांकित हैं। यहाँ मिले रथ और दो मुंह वाली तांबे की तलवार किन्हीं बड़े योद्धाओं के लगते हैं। यह माना जाता था कि रथ का आगमन आर्य सभ्यता के साथ हुआ था लेकिन यहाँ की तिथि सिंधु घाटी सभ्यता काल की है, जिस से कुछ इतिहासकार आर्यों को ही सिंधु घाटी सभ्यता से सम्बन्धित होने का दावा कर रहे हैं, जो ब्रिटिश राज के इतिहासकारों के दावों से टकराता है।
यह सभी अवशेष 3800 से 4000 वर्ष पुराने हैं। सिंधु घाटी सभ्यता के प्रमुख स्थल राखीगढ़ी, कालीबंगा और लोथल में खुुदाई के दौरान कंकाल तो मिल चुके हैं, लेकिन रथ पहली बार मिला है, तथा डीएनए जांच रिपोर्ट से घोड़े के अवशेषों की पुष्टि हुई। इस कारण इस सभ्यता का संबंध वैदिक काल से जोड़ा जा सकता है। वैदिक काल से संबंध जोड़े जाने का एक और कारण यह भी है भी है की ऋगवेद में जिस प्रकार की अंतिम संस्कार की प्रक्रिया वर्णित है ठीक उसी प्रकार की साक्ष्य खुदाई में मिलते हैं। सबसे महत्वपूर्ण बात निकल जो आती है वह है महिला योद्धाओं के पैर नीचे से कटे होना। यह किसी रहस्य से कम नही है, इस से ये भी पुष्टि होती है कि वैदिक काल के समान इस सभ्यता में महिलाएँ युद्धों में भाग लेती थी l
किछु देखल किछु सुनल
किछु देखल किछु सुनल  मैथिली भाषा के विख्यात साहित्यकार गिरीन्द्रमोहन मिश्र द्वारा रचित एक संस्मरण है जिसके लिये उन्हें सन् 1975 में मैथिली भाषा के लिए साहित्य अकादमी पुरस्कार से सम्मानित किया गया।
वायुयान चालक
एक विमान पायलट या एविएटर वो व्यक्ति है जो अपनी दिशात्मक उड़ान नियंत्रण ऑपरेटिंग द्वारा एक विमान की उड़ान को नियंत्रित करता है। नाविक या फ्लाइट इंजीनियर्स जैसे कुछ अन्य हवाईदल सदस्य भी एविएटर्स माने जाते हैं, क्योंकि वे हवाई जहाज के नेविगेशन और इंजन सिस्टम को ऑपरेटिंग करने मदद करते है।"
वायुयान चालक या पायलट दो प्रकार के होते हैं:
निलोफर चक्रवात
नीलोफर, अक्टूबर २०१४ में दक्षिण हिंद महासागर में बना एक चक्रवाती तूफान है। यह हुदहुद चक्रवात से कम गति का है। मौसम विभाग के अनुसार यह गुजरात, महाराष्ट्र, राजस्थान और मध्यप्रदेश को प्रभावित कर सकता है। इसके नाम का सुझाव पाकिस्तान ने दिया था।
सामाक पौती
सामाक पौती  मैथिली भाषा के विख्यात साहित्यकार गोविन्द झा द्वारा रचित एक कहानी–संग्रह है जिसके लिये उन्हें सन् 1993 में मैथिली भाषा के लिए साहित्य अकादमी पुरस्कार से सम्मानित किया गया।
मैथिली पत्रकारिता का इतिहास
मैथिली पत्रकारिता का इतिहास  मैथिली भाषा के विख्यात साहित्यकार चंद्रनाथ मिश्र ‘अमर’ द्वारा रचित एक सर्वेक्षण है जिसके लिये उन्हें सन् 1983 में मैथिली भाषा के लिए साहित्य अकादमी पुरस्कार से सम्मानित किया गया।
नासारंध्र
नासारंध्र (nostril) या नास कुछ प्राणियों की नाक के अंत में शरीर से बाहर खुलने वाली दो नलियों में से एक को कहते हैं। पक्षियों और स्तनधारियों में नासिकाओं में उन्हें ढांचा प्रदान करने वाली हड्डियाँ या उपास्थियाँ होती हैं, और नासिकाएँ अंदर लिए जाने वाले श्वास को गरम करती हैं और बाहर जाने वाले श्वास से नमी हटाकर उसका जल शरीर से खोए जाने से रोकती हैं। मछलियाँ अपने नाक से श्वास नहीं लेतीं, हालांकि उनमें भी दो छोटे छिद्र होते हैं जिनका प्रयोग सूंघने के लिए किया जाता है।
भारतीय राजनीतिक दर्शन
सामान्यतः राजनीतिक चिन्तन को केवल पश्चिम की ही परम्परा एवं थाती माना जाता है परन्तु भारत की लगभग पाँच हजार वर्षों से भी अधिक प्राचीन सभ्यता एवं संस्कृति में राजनीतिक चिन्तन की पर्याप्त गौरवशाली परम्परा रही है। पाश्चात्य राजनीतिक चिन्तन की तुलना में भारतीय राजदर्शन व्यापक धर्म की अवधारणा से समृद्ध है तथा उसका स्वरूप मुख्यतः आध्यात्मिक एवं नैतिक है। मनु, कौटिल्य तथा शुक्र के चिन्तन में धर्म, आध्यात्म, इहलोक संसार, समाज, मानव जीवन, राज्य संगठन आदि के एकत्व एवम् पारस्परिक सम्बन्धों का तानाबाना पाया गया है।
आधुनिक काल में भारतीय राजनीतिक दर्शन और संस्कृति के व्यवस्थित अध्ययन का आरम्भ १८वीं शताब्दी के अन्त में मानी जाती है। सन् 1784 में बंगाल में एशियाटिक सोसाइटी की स्थापना होने के बाद राजनीतिक विचारों को एक नई दिशा मिली। इसमें कोई सन्देह नहीं कि इस सोसायटी की स्थापना में ब्रिटिश हित भी छिपे हुये थे जो अपनी सत्ता को सुदृढ करने के लिए भारतीय परम्पराओं और उसके इतिहास का परिचय प्राप्त करना चाहते थे। लेकिन एशियाटिक सोसाइटी की स्थापना से भारतीय राजनीति को भी हवा मिली। 19वीं शताब्दी के आरम्भ में दर्शन और धर्म के अनेक प्राचीन ग्रन्थों का संस्कृत से अंग्रेजी तथा अन्य यूरोपीय भाषाओं में अनुवाद कर लिया गया था।
यूरोकेन्द्रीयता और भारतीय परम्परा का सतही ज्ञान
प्राचीन भारत में राजत्व सम्बन्धी चिन्तन तथा उसके स्वरूप के सम्बन्ध में पाश्चात्य विद्वानों में बड़ी भ्रामक धारणा रही है। उनकी यूरोकेन्द्रीयता भारतीय राजदर्शन की श्रेष्ठता को स्वीकार करने में सबसे बड़ी बाधा थी। पश्चिम के कई विद्वानों ने प्राचीन भारतीय राजनीतिक दर्शन को यह कहकर खारिज कर दिया कि भारतीय चिन्तकों और दार्शनिकों की दृष्टि धर्मशास्त्र और आध्यात्मवाद पर केन्द्रित है। यह उनके भारतीय चिन्तन के सतही ज्ञान को दर्शाने के साथ-साथ उनके पूर्वाग्रह को भी दर्शाता है।
मैक्समूलर, ब्लूमफील्ड और डर्निंग जैसे विद्वानों ने कह दिया कि भारतीय दर्शन में राजनीतिक चिन्तन का अभाव है। ये पश्चिम विद्वान यह मानते थे कि भारतीय दर्शन का स्रोत वस्तुतः हिन्दू साहित्य है। इसके आधार पर ही उन्होंने यह धारणा बना ली कि भारतीय साहित्य में संदिग्ध आदर्शवाद, अव्यावहारिक और पारलौकिक मूर्खतापूर्ण बातों के अतिरिक्त और कुछ नहीं है। इस भ्रमपूर्ण विचार का कारक भारत पर ब्रिटिश औपनिवेशिक शासन को भी माना जा सकता है जो भारतीय राजनीतिक चिन्तकों को किसी भी प्रकार का श्रेय नहीं देना चाहते थे। इस तथ्य को एक अन्य पश्चिम विद्वान मैक्सी (Chester Collins Maxey) ने इन शब्दों में स्वीकार किया है-'पाश्चात्य व्याख्याकारों ने पूर्वीय विद्वानों के राजनीतिक विचारों के साथ ही नहीं, प्राचीन हिन्दू राजनैतिक विचारों के साथ भी दुर्व्यहार किया है। हिन्दू राजनैतिक संस्थाओं और विचारों के सम्बन्ध में हमें ऐसे स्रोतों से ज्ञान प्राप्त हुआ है जो भारतीय जीवन और चरित्र के राजनैतिक पहलू पर निष्पक्ष विचार नहीं रख सकते। भारतवंशियों को इस प्रकार देखा गया जैसे वे राजनीतिक उत्तरदायित्व के सर्वथा अयोग्य हैं। दरअसल, अज्ञानवश या फिर जानबूझकर भारतीय विचारकों को या राजनीतिक दार्शनिकों की उपेक्षा की गई है।'
पश्चिम विद्वानों की भारतीय राजनीति के बारे में भ्रमपूर्ण बातें इसलिए भी निराधार साबित हो जाती हैं कि प्लेटो और अरस्तू से शताब्दियों पहले भारतीय राजदर्शन की नींव पड़ चुकी थी। यही नहीं, भारतीय राजनीतिक दर्शन का इतिहास भी उतना ही पुराना है जितनी यहाँ की सभ्यताएँ, संस्कृति और धर्म आदि। प्राचीन यूनानी राजनीतिक चिंतन के महत्वपूर्ण स्रोत प्लेटो की रचनाएँ-"रिपब्लिक", "स्टेट्समैन" तथा "लॉज" मानी जातीं है तथा अरस्तू की रचना "पॉलिटिक्स" मानी जाती हैं तो भारतीय राजनीतिक चिंतन के स्रोत वैदिक साहित्य, जैन एवं बौद्ध साहित्य, कौटिल्य का 'अर्थशात्र', कामन्दक का 'नीतिसार', शुक्राचार्य का 'शुक्रनीति', रामायण और महाभारत जैसे ग्रन्थ हैं। ऋग्वेद और अथर्ववेद में राजशास्त्र से संबंधित कई श्लोक हैं। ज्ञान-विज्ञान ही नहीं, राजनीति के मामले में भी भारत किसी भी देश से कमतर नहीं रहा है। जिस तरह यूनानी विद्वान अरस्तू के राजनीतिक विचारों को महत्वपूर्ण समझते हैं, उसी तरह भारत में अरस्तू के समकालीन भारतीय राजनीतिक चिन्तक कौटिल्य का महत्व है। मैक्सी तो यहाँ तक कहता है कि भारत का राजनीतिक इतिहास यूरोप के इतिहास से भी अधिक प्राचीन है जबकि गैटिल (R.G. Gettel ) भी भारतीय साहित्य में राजनीतिक दर्शन की महत्ता को स्वीकार करता है और इसे ज्ञान की एक पृथक शाखा मानता है।
राजशास्त्र पर पृथक ग्रन्थ ढूंढ़ने का प्रयत्न
पाश्चात्य विद्वानों के भ्रम का एक मुख्य कारण यह भी था कि वे प्राचीन भारतीय वाङ्मय में से राजशास्त्र पर पृथक् ग्रंथ ढूँढने लगे, जबकि वास्तविकता यह थी कि नीतिशास्त्र अथवा राजशास्त्र (राजधर्म) उस सार्वभौमिक और व्यापक धर्म का अंश था जो व्यक्ति, समाज और राज्य सभी के कार्यकलापों का नियमन करता था। बीसवीं शती में कौटिल्य कृत अर्थशास्त्र के प्रकाशन के पश्चात् यह तथ्य प्रमाणित हो चुका है कि राजत्व, राजनय, राजनीति आदि का अध्ययन प्राचीन भारत में एक विशेष विषय के रूप में महत्व प्राप्त था। प्राचीन काल से ही भारत में राज्य एक वृहद समाज का अंग समझा जाता था। प्राचीन भारतीय विचारकों ने जीवन एवं जगत् के सर्वांग का विचार कर उसके अनुरूप शास्त्र और व्यवस्थाओं का नियमन किया। यही कारण है कि भारत में व्यापक चिन्तन एवं शास्त्र प्रणीत हुए। वैदिक वाङ्मय पुराण, जैन एवं बौद्ध साहित्य, धर्मशास्त्र, नीति-शास्त्र, अभिलेख मुद्राएँ आदि राजत्व सम्बन्धी भारतीय विचारों के आधार एवं आकार ग्रंथ हैं।
राजदर्शन और नाम की समस्या
देखा जाये तो प्राचीन भारत में राज-शासन का ही अधिक महत्व था। राजाओं के अपने नियम-कानून और कर्तव्य थे, इन्हें ही राजधर्म कहा जाता था। वर्तमान परिभाषाओं में भी देखें तो राजशास्त्र का मतलब राज्य और शासन के अध्ययन में ही समाहित हैं, इसलिए राजधर्म को भी राजशास्त्र ही समझना अधिक समीचीन होगा। प्राचीन भारत में एक और शब्द 'दण्डनीति' आता है। इसका सम्बन्ध भी शासन के कार्यों अथवा शासन तन्त्र से ही रहा। इसे 'प्रशासन का शास्त्र' भी कहा गया। कौटिल्य का मानना है कि मनु, वृहस्पति और शुक्राचार्य द्वारा वर्णित चार विद्याओं में से दण्डनीति एक है। प्राचीन भारतीय विचारकों का मानना था कि प्रभुसत्ता ही राज्य का आधार है। इसलिए भारतीय विचारक मानते थे कि बिना दण्ड के किसी प्रकार के राज्य का अस्तित्व सम्भव नहीं है। दण्डनीति का समर्थक मनु कहते हैं कि 'जब सभी लोग सो रहे होते हैं तो दण्ड उनकी रक्षा करता है। उसी के भय से लोग न्याय का मार्ग अपनाते हैं।' उशनस् तथा प्रजापति द्वारा शासनतन्त्र पर लिखित ग्रंथ भी 'दण्डनीति' के नाम से ही प्रसिद्ध हैं। डॉ. जायसवाल इस दण्ड नीति को "सरकार के सिद्धान्त" (Principles of Government) नाम देते हैं।
प्राचीन भारत में अर्थशास्त्र को राजशास्त्र के अन्तर्गत माना गया है। विद्वानों में विभ्रम की एक वजह यह भी हमेशा बनी रही। वर्तमान समय में अर्थशास्त्र शब्द का प्रयोग आमतौर पर धन व अर्थ सम्बन्धी अध्ययन के लिए किया जाता है जबकि कौटिल्य का मानना है कि 'अर्थ' शब्द से जिस तरह मनुष्य के व्यवसाय व धंधे का आशय निकलता है, ठीक उसी तरह वे जिस भूमि पर रहकर व्यवसाय चलाते हैं वह भूमि भी सम्बोधित हो सकती है, इसलिए भूमि को प्राप्त करने व उसका पालन करने का जो साधन है, उसे भी अर्थशास्त्र कहना उचित है। अर्थशास्त्र को नीतिशास्त्र अथवा दण्डनीति के ही अर्थ में लिए जाने की एक और भी वजह रही क्योंकि राज्य व शासन के विषय पर प्राचीन भारत में लिखा गया सबसे प्रसिद्ध ग्रन्थ अर्थशास्त्र के नाम से ही पुकारा गया। शुक्रनीति में इस बात का स्पष्ट उल्लेख है कि अर्थशास्त्र का क्षेत्र केवल धन-सम्पत्ति प्राप्त करने के उपायों का विवेचन करना ही नहीं नहीं है, बल्कि शासक शास्त्र के सिद्धान्तों को भी प्रस्थापित करता है। अमरकोश में भी अर्थशास्त्र और दण्डनीति को समानार्थक माना गया है। हालांकि 'अर्थशास्त्र' के प्रथम अध्याय पर गौर करें तो प्रतीत होता है कि कौटिल्य 'दण्डनीति' को ही महत्व देता है और उसे यही नाम देना चाहता है।
प्राचीन भारतीय राजनीतिक चिन्तन के स्रोत
प्रचीन भारतीय ऋषि परम्परा, चिन्तन मनन एवं उनके शास्त्रीय स्वरूप के प्रणयन में अग्रणी रही है। यद्यपि उनके राजनीति विषयक विचार मुख्य विषय के रूप में प्रतिपादित नहीं थे तथापि वैदिक मंत्र स्वयं में विचारों की विपुल राशि माने गये हैं जिनमें जीवन के विविध पक्षों का चिन्तन हुआ है। इन्ही विचारों की जीविका पर कालान्तर मे जब राज्यों, राष्ट्रों तथा उनकी शासन प्रणालियों का विकास हुआ तो स्वतंत्र रूप से एक आचार्य परम्परा भी विकसित हुई जिसने राजनीतिक विषयों पर तत्युगीन विचारों का प्रतिपादन किया। यद्यपि राजत्व सम्बन्धी स्वतंत्र ग्रंथ कम हैं फिर भी जो थोड़े ग्रंथ उपलब्ध हैं, उनके रचनाकारों, प्रणेताओं तथा चिन्तकों ने राजनीतिक विचारों को महत्व के साथ प्रतिपादित किया है। वैदिक साहित्य, रामायण, महाभारत आदि में प्रसंगतः इन विचारों का उल्लेख हुआ है।
प्राचीन भारतीय राजनीतिक विचारों का परिचय चतुर्थ शदी ई. पू. के महान आचार्य एवं विचारक कौटिल्य (अन्य नाम चाणक्य एवं विष्णुगुप्त) के 'अर्थशास्त्र' नामक गर्न्थ के प्रथम वाक्य से मिल जाता है, जिसमें पूर्ववर्ती आचार्यों तथा उनके विचारों को उद्धृत किया गया है। इनमें भारद्वाज, विशालाक्ष, पराशर, विशुन, कौणदन्त, वातव्याधि, बाहुदन्तीपुत्र, कणिड्क, कात्यायन, घोटमुख, दीर्घ चारायण, विशुनपुत्र और किंजल्क उल्लिखित हैं। इनके मतों का उद्धरण दिया गया है जिससे यह ज्ञात होता है कि राजत्वविषयक विचारों का दीर्घकालीन इतिहास रहा है। इससे यह भी ज्ञात होता है कि प्राचीन भारत में विचार-सम्प्रदायों की सत्ता विद्यमान थी। इनकी परम्परा का आधार गुरु-शिष्य परम्परा रही है। कौटिल्य अपने युग के महान् राजनीतिक विचारक थे। अर्थशास्त्र में उन्होने अनेक विचारकों के मतों का उल्लेख उनके विचार सम्प्रदायों के साथ किया है जैसे- मानवाः, बार्हस्पत्याः, औशनसाः, पाराशराः, आम्भीयाः आदि। इन्ही के साथ "आचार्याः अपरे", "एके" - इन शब्दों के प्रयोग के द्वारा भी कौटिल्य ने पूर्ववर्ती मतों को उद्धृत किया है। इससे यह स्पस्ट होता है कि प्राचीन काल में राजनीतिक विचारों का अपना एक इतिहास रहा है। महाकाव्यों में महाभारत एक ऐसा आकार ग्रंथ है जिसमें राजशास्त्र विचारकों तथा इस विषय के प्रणेताओं के  नामोल्लेख  मिलते  हैं  यथा-  विशालाक्ष,  इन्द्र,  बृहस्पति,  अनु,  शुक्र,  भारद्वाज,  गौरशिरा, मातरिश्वा, कश्यप, वैश्रवण, उतध्य, वामदेव, शम्बर, कालकवृक्षीय, वसुहोम और कामन्दक। इनमें से दस आचार्य नवीन है तथा छः आचार्यों के नाम कौटिल्य ने भी उद्धृत किए हैं। उदाहरणार्थ विशालाक्ष के नीतिशास्त्र में दस हजार, इन्द्र के नीतिशास्त्र में पाँच हजार, और बृहस्पति के अर्थशास्त्र में तीन हजार अध्याय थे।
महाभारत के ही शांतिपर्व में कीर्तिमान्, कर्दम, अनंग, अतिवल, वैण्य, पुरोधा काव्य और योगाचार्य नामक राजनीतिक विचारकों का भी विवरण मिलता है। इसके अतिरिक्त राजशास्त्र विचारक मनु, उशना, मरुत और प्राचेतस के द्वारा रचित श्लोकों का भी तत्सम उद्धरण मिलता है। इसी प्रकार कामन्दक ने नीतिसार में प्राचीन भारतीय राजशास्त्र विचारकों को उद्घृत किया है। यद्यपि 'मय' एवं 'पुलोमा' को छोड़कर अन्य पूर्ववर्ती हैं। इसी प्रकार चण्डेश्वर के ‘राजनीति रत्नाकर’ में अनेक आचार्यों और उनके ग्रंथों के मत प्रमाण-स्वरूप उद्घृत हैं। व्यास, कात्यायन, नारद, कुल्लूकभट्ट जैसे विचारक आचार्यों के ग्रंथ तो उपलब्ध नहीं हैं किन्तु उनके उद्धरण अवश्य मिलतें हैं।
प्रख्यातविचारक मनु द्वारा रचित मनुस्मृति एक महत्वपूर्ण ग्रंथ है जिसमें विविध सामाजिक एवं राजनीतिक विषयोंपर विचार प्रगट हैं। मित्रमिश्र द्वारा रचित ‘वीरमित्रोदय’ में विज्ञानेश्वर, बृहत्पाराशर, अपरार्क, गोतमबृहस्पति नारद, अंगिरा और कात्यायन के नामोल्लेख हैं। इसी प्रकार मध्यकाल में सोमदेवसूरि (नीतिवाक्यामृतम् तथा यशस्तिलकचम्पू) भी एक महत्वपूर्ण विचारक आचार्य थे। इनकी विशेषता यह थी कि ये आचार्य कौटिल्य और कामन्दक से तो परिचित थे ही, इनके अतिरिक्त गुरू, शुक्र, विशालाक्ष, परीक्षित, पराशर, भीम, भीष्म, भारद्वाज आदि प्राचीन आचार्यों के ग्रंथों से भी परिचित थे। इन विवरणों से यह ज्ञात होता है कि प्राचीन भारत में ऐसे विचारक, मनीषी आचार्यों तथा उनके विचार सम्प्रदायों की सत्ता थी जिन्होने राजत्व, राजनय, राजनीति के शास्त्रों को तो विकसित किया ही, वे उस विचार-परम्परा के महत्वपूर्ण अधिष्ठान भी थे।
प्राचीन भारतीय राजत्व के विचारको की लम्बी सूची मिलती है। वैदिक, जैन, बौद्ध सभी चिन्तनपरम्पराओं में इसके स्वरूप मिलते हैं। किन्तु मुख्य रूप से कौटिल्य, मनु, याज्ञवल्क्य, शुक्र तथा कामन्दक को राजनय परम्परा के महत्वपूर्ण विचारकों तथा शास्त्र प्रणेताओं में परिभाषित किया गया है। आचार्य कौटिल्य ने अपने ग्रंथ अर्थशास्त्र में अपने समय की समस्त राजनीतिक विचारों की समालोचना की है। यह राजव्यवस्था के लिए एक विधिक ग्रंथ है। कौटिल्य के विचारों में अर्थशास्त्र के प्रकाश में एक व्यक्ति न केवल औचित्य, मितव्ययता एवं सौन्दर्यपूर्ण कार्यों को सम्पन्न कर सकता है अपितु वह अनुचित, अमितव्ययतापूर्ण और असुन्दर कार्यों को छोड़ भी सकता है। इस ग्रंथ में स्वाभाविक एवं कृत्रिम शास्त्रों के बीच धर्म और अधर्म के बीच, नय और अनय के बीच तथा उचित और अनुचित के बीच अन्तर बतलाया गया है। इस ग्रंथ के प्रणयन में आचार्य कौटिल्य ने तत्युगीन राजनीति के ग्रंथों पर ही ध्यान केन्द्रित नहीं किया वरन इसे अपने उस व्यक्तिगत अनुभव एवं ज्ञान पर भी आश्रित रखा जो तत्कालीन भारत की राजनीतिक स्थिति और संस्थाओं का अध्ययन भी करने पर प्राप्त किया था। वे पाश्चात्य जगत् की राजनीतिक विचारधाराओं से भी परिचित थे। तक्षशिला विश्वविद्यालय के इस महान विचारक आचार्य ने राष्ट्रीय एकत्व और सुशासन के लिए पाटलिपुत्र को केन्द्र बनाकर जो कार्य किया वह प्राचीन भारतीय विचारों के इतिहास में एक क्रांतिकारी कदम था। अर्थशास्त्र की खोज ने आचार्य चाणक्य की प्रखर मेधा को प्रकाशित किया है।
अब यह स्पस्ट हो चुका है कि भारत ने उन राजनीतिक विचारों को बहुत पहले ही अभिव्यक्त कर दिया था जो आज पश्चिमी विचारकों यथा- प्लेटो, अरस्तू के नाम संलग्न हैं। मौर्य शासक चन्द्रगुप्त मौर्य के गुरु और प्रधान अमात्य आचार्य चाणक्य ने राजत्व के सभी अंगों पर अत्यन्त सूक्ष्म निर्देश दिया है। कुल 15 अधिकरणों तथा 150 अध्यायों में विभाजित अर्थशास्त्र राजनीति की समस्याओं के प्रतिवैचारिक दृष्टिकोण का चित्रित रूप प्रस्तुत करता है। इसमें राजनीतिक विचारों का उल्लेख अग्रिम अध्यायों के प्रसंगानुसार विभिन्न स्थानों पर किया गया है। इसमें राज्य की उत्पत्ति और स्वरूप, राज्यों के प्रकार, राज्य के उद्देश्य, राजा और राजपद, उत्तराधिकार, मंत्रिपरिषद, स्थानीय प्रशासन, न्यायिक व्यवस्था, दण्डनीति, आर्थिक नीति, दौत्य सम्बन्ध, गुप्तचर व्यवस्था, अन्तर्राष्ट्रीय सम्बन्ध, धर्म और नैतिकता आदि पर पर्याप्त विचार और नीति निर्देशित हैं।
इसी क्रम में प्रमुख विचारक आचार्यों में मुख्य स्मृतिकारों यथा मनु और याज्ञवल्क्य का उल्लेख किया जाता है। मनु (ईसा पूर्व 200 से ई. 200 के मध्य) के ग्रंथ मनुस्मृति तथा याज्ञवल्क्य के ग्रंथ (ई.पू. 150 से 200 के मध्य) ‘याज्ञवल्क्य स्मृति’ में राजनीतिक विचारों का संग्रह है। दोनो ही स्मृतियों में समाज, राज्य, शासन, न्याय-व्यवस्था, कर-व्यवस्था, परराष्ट्र सम्बन्ध आदि पर काफी लिख गया है। इनमें उल्लिखित राज्य एवं शासन सम्बन्धी विचार भारतीय चिन्तन प्रणाली के श्रेष्ठ स्वरूप को अभिव्यक्त करते हैं।
कौटिल्यीय अर्थशास्त्र  की  परम्परा  में  गुप्तकालीन  ग्रंथ  कामन्दकीय  नीतिसार  तथा  शुक्रनीति महत्वपूर्ण हैं जिनकी रचना आचार्य कामन्दक तथा शुक्र ने  की । यद्यपि राजशास्त्र पर कार्य करने वाले विद्वान् इन ग्रंथों के रचनाकाल को लेकर एकमत नहीं है। डॉ. काशीप्रसाद जयसवाल तथा डॉ. अनन्तसदाशिव अल्तेकर इसकी रचना छठीं-सातवी शती ई. के मध्य स्वीकारते हैं। इसी प्रकार शुक्रनीति की रचना डॉ. यू.एन. घोषाल 12वीं से 16वीं शती ई. के मध्य तथा डॉ. लल्लन जी गोपाल 19वीं शताब्दी मानतें हैं। इन ग्रंथों में दण्डनीति, राजा, राज्य, शासन, न्याय, कोष आदि पर पर्याप्त विचार किया गयाहै।
राजत्व सम्बन्धी विचारों पर केन्द्रित उपर्युक्त आचार्यों द्वारा प्रणीत ग्रंथों के अतिरिक्त सोमदेवसूरि (नीतिवाक्यामृतम्), मित्रमिश्र (वीरमित्रोदय), चण्डेश्वर (राजनीति रत्नाकर) नीलकण्ठ (नीतिमयूख), भोजकृत (युक्तिकल्पतरू) और बृहस्पति सूत्र भी यद्यपि परवर्ती हैं। फिर भी प्राचीन भारतीय राजनीतिक विचारों की शृंखला में पर्याप्त सामग्रियां देतें हैं। इनके अतिरिक्त वैदिक परम्परा के ग्रंथ, संस्कृत साहित्य, जैन एवं बौद्ध साहित्य, पाणिनि की अष्टाध्यायी, शिलालेख, ताम्रलेख आदि में भी पर्याप्त सूचनाएँ मिलतीं है, जिनसे प्राचीन  भारत के राजत्व सम्बन्धी विचारकों के सम्बन्ध में सूचनाएँ मिलती हैं। प्राचीन भारतीय विचारों के ऐतिहासिक अध्ययन के क्रम में राजत्व सम्बन्धी विचारों के विशेष संदर्भ में यह कहना समीचीन होगा कि हिन्दू राजनीतिक विचारकों ने ग्रंथ प्रणयन में विचारों की अपेक्षा राजनीतिक संस्थाओं को केन्द्र में रखकर उनके महत्व, संगठन तथा कार्यप्रणाली पर विशद् प्रकाश डाला है। अनेक ऐसे विषय हैं जिनका प्रसंगतः ही उल्लेख हो जाता है। इसीलिए विभिन्न स्रोतों से उन विषयों का विवेचन करना पड़ता है। लेखन की अपेक्षा व्यावहारिक निर्देश भी आचार्यों के ग्रंथों की अनुपलब्धता का कारण रहा है। फिर भी इस संदर्भ में यह कहा जा सकता है कि प्राचीन भारत में राजनीतिक विचारकों की श्रेष्ठ परम्परा रही है जो आज भी राजनयिक संदर्भो में उपयोगी है।
प्राचीन भारतीय राजनीतिक चिन्तन की मौलिक विशेषताएँ
प्राचीन भारतीय राजनीतिक चिन्तन की प्रमुख विशेषताएँ निम्नांकित हैं-
भारतीय राजनीतिक चिन्तन की आलोचना
पाश्चात्य राजनीतिक आलोचकों ने कई बातों को आधार बनाकर प्राचीन भारतीय राजशास्त्र की आलोचना की है। आलोचना के विवेक में देखा जाये तो इस मामले में पाश्चात्य आलाचकों का पूर्वाग्रह स्पष्ट नजर आता है। उनका सर्वप्रथम उद्देश्य भारतीय राजशास्त्र के स्वतन्त्र अस्तित्व का केवल खण्डन करना ही रहा है, उसके महत्व को आंकना नहीं।
पाश्चात्य विद्वान डनिंग इन शब्दों में प्राचीन भारतीय राजशास्त्र को खारिज करता है, "भारतीय आर्यों ने अपनी राजनीति को धार्मिक और आध्यात्मवादी पर्यावरण से कभी भी स्वतन्त्र नहीं किया, जिसमें यह आज भी गड़ी है"। जर्मन विद्वान मैक्समूलर का कहना है, "भारतीयों को राष्ट्रीयता की भावना का पता न था। एकमात्र क्षेत्र जिसमें भारतीय मस्तिष्क ने कार्य करने, रचना करने और पूजा करने की स्वतन्त्रता पायी, वह धर्म और दर्शन का क्षेत्र था।"
पाश्चात्य आलोचकों ने प्राचीन भारतीय राजशास्त्र के सन्दर्भ में दूसरा आरोप यह लगाया कि प्राचीन भारत में केवल अर्द्ध स्वेच्छाचारी शासन ही था। हेनरी मेन के शब्दों में कहें तो-“पूर्व के बड़े साम्राज्य मुख्यतः कर एकत्रित करने वाली संस्थाएं भर थीं। समय-समय पर किसी प्रयोजनवश वह प्रजाओं पर हिंसा बल का भी प्रयोग करते थे लेकिन वह प्रथागत कानूनों को न्यायिक ढंग से लागू व प्रशासित नहीं करते थे।" दुर्भाग्यवश मैक्समूलर के समय से ही प्राचीन भारतीय राजनीति के बारे में यह मिथ्या विचार बन गया कि हिन्दू साहित्य में मुख्यतः दिग्भ्रमित आदर्शवाद, अव्यावहारिक, आध्यात्मवाद और परलोक की ही युक्तिहीन बातों का विवेचन है। दूसरा कारण यह रहा कि कुछ प्राचीन लेखकों के इधर-उधर से उठा लिये गये उद्धरणों को ही हिन्दुओं के सम्पूर्ण विचारों का प्रतीक मान लिया गया। गैटेल इस तथ्य को स्वीकार कर प्राचीन भारतीय राजशास्त्र को स्वतन्त्र रूप में देखता है-“हिन्दू राज्य धर्मतन्त्रात्मक न थे। राज्य धार्मिक संगठन से स्वतन्त्र था और पुजारी प्रशासनिक कार्यों में हस्तक्षेप नहीं करते थे... राजनीतिक दर्शन को ज्ञान की एक पृथक शाखा माना गया है, उसका विस्तृत साहित्य है और उसके रचयिता राजशास्त्र को सबसे महत्वपूर्ण शास्त्र मानते हैं।"
कुछ पूर्वाग्रही पाश्चात्य विद्वानों के विपरीत 'राजनीतिक दर्शन' का रचयिता मैक्सी राजनीतिक विचारों व क्षेत्र में भारत के योगदान को स्पष्ट रूप से स्वीकार करता है-"भारत का राजनीतिक इतिहास यूरोप के इतिहास से भी अधिक प्राचीन है। अपनी राजनीतिक स्वतन्त्रता की अनेक शताब्दियों में भारतीय उपमहाद्वीप ने प्रायः सभी प्रकार के छोटे और विशाल राज्यों के उदय और पतन को देखा। भारत में ग्रामीण गणतन्त्र से लेकर चन्द्रगुप्त और अशोक शासित मौर्य साम्राज्य थे, जो अपने काल में विश्व के महान राज्य थे। उनके मिस्र और यूनान से कूटनीतिक सम्बन्ध भी थे। ऐसे में यह विश्वास करना मुश्किल है कि इतने दीर्घकालीन साम्राज्य ने राजनीतिक विचारों को जन्म ही न दिया हो।" बाद में मैक्सी के तर्कपूर्ण विचार से अन्य विद्वान भी सहमत हुये और भारतीय राजनीति को गंभीरता से लिया।
देखा जाये तो प्राचीन भारत के सांस्कृतिक विकास में राजनीति का महत्वपूर्ण स्थान था। प्राचीन भारतीय विद्वान् राजनीति के तमाम सिद्धान्तों से बखूबी परिचित थे। प्राचीन विद्वानों ने विज्ञान और कलाओं का भिन्न-भिन्न प्रकार से वर्गीकरण किया है। एक वर्गीकरण के अनुसार प्राविधिक विज्ञान विधाओं की संख्या 32 तथा कलाएँ 64 थीं। 32 विज्ञानों में एक अर्थशास्त्र भी था जिसका अभिप्राय आधुनिक अर्थशास्त्र और राजशास्त्र दोनों से था।
इतना ही नहीं, संस्कृत साहित्य में भी राजशास्त्र के सिद्धान्तों एवं व्यवहारों पर अहम सामग्रियाँ भरी पड़ी हैं। अगर पाश्चात्य विद्वान इन सबकी गहन समीक्षा करते तो शायद उन्हें प्राचीन भारतीय राजनीति के विषय में कोई राय बनाने में सरलता होती। शायद उन तक इसकी सुलभता इसलिये भी नहीं हो पाई क्योंकि अधिकतर संस्कृत साहित्य का उस समय अंग्रेजी में अनुवाद नहीं हो सका था। संस्कृत साहित्य के राजनीतिक दर्शन पर प्रकाश डालते हुये बिनय कुमार सरकार ने लिखा है कि संस्कृत साहित्य की हर शाखा में राजनीतिक सिद्धान्तों और व्यवहार पर लेख हैं। साथ ही राजनीति व लोक प्रशासन पर कई विशिष्ट ग्रन्थ भी हैं, जिनका महत्व यूरोपीय देशों के साहित्य से भी अधिक है। लेकिन समस्या यह है कि उनमें से अधिकतर का अंग्रेजी में अनुवाद नहीं हुआ है।
विनय कुमार सरकार ने भारतीय राजनीतिक विचारधारा के जो प्रमुख सिद्धान्त गिनाये, वो इस प्रकार हैं
सारांश में यह कह सकते हैं कि प्राचीन भारत में राजशास्त्र की चार विचारधाराओं का अस्तित्व था जो मनु, पराशर, वृहस्पति के मानने वालों के समूह में विभक्त था। जबकि शासन-कला पर अमूमन सात वृहद ग्रन्थ थे जिनके रचयिता भारद्वाज, विशालाक्ष, पाराशर, नारद, भीष्म, वातव्याधि और बहुदन्ति माने जाते हैं। अन्त में कह सकते हैं कि प्राचीन भारत में राजतन्त्र स्वेच्छाचारी नहीं बल्कि सीमित था। उस समय राजाओं के निर्वाचन की भी प्रथा थी और वे शासन भी मन्त्रियों तथा परामर्शदाताओं की सहायता से ही करते थे। वैदिक काल में सभा और समिति जैसी लोकप्रिय संस्थाएं थीं तो उत्तर वैदिककाल में गणतन्त्र की व्यवस्था थी।
सप्तांग सिद्धान्त
भारत के प्राचीन राजशास्त्रियों ने राज्य के स्वरूप का प्रतिपादन 'सप्ताङ्ग सिद्धान्त' द्वारा किया है। हिन्दू समाज और हिन्दू राज्य के पीछे यह संकल्पना रही है कि ये दोनों सावयव हैं, इनके द्वारा राज्य की धारणा में आंगिक एकता पर बल दिया गया है। धर्मशास्त्रों, अर्थशास्त्रों और नीतिशास्त्रों में राज्य के सात अंगों का वर्णन मिलता है। राज्य के सात अंगों अथवा अवयवों की मनु, बृहस्पति, भीष्म, कौटिल्य, शुक्र आदि सभी आचार्यों ने माना है। कौटिल्य ने अर्थशास्त्र में राज्य की परिभाषा करते हुए कहा हैः- ‘‘राज्य सात अंगों अथवों तत्वों से मिलकर बना है। उसके अनुसार सात अंग अथवा प्रकृतियाँ ये हैं- स्वामी, अमात्य, जनपद, दुर्ग, कोष, दण्ड और मित्र।’’
बीडब्ल्युएफ ग्रैंड प्रिक्स गोल्ड व ग्रैंड प्रिक्स
बीडब्ल्युएफ ग्रैंड प्रिक्स गोल्ड व ग्रैंड प्रिक्स विश्व बैडमिंटन संघ द्वारा मान्यता प्राप्त बैडमिंटन प्रतियोगिताओं की एक श्रृंखला है। यह 2007 से चली आ रही है।
पुरस्कार राशि
एक ग्रैंड प्रिक्स गोल्ड प्रतियोगिता न्यूनतम $120,000 पुरस्कार राशि में बाँटती है। जबकि एक ग्रैंड प्रिक्स प्रतियोगिता $50,000 पुरस्कार में बाँटती है। पुरस्कार राशि के बाँटने का सूत्र बीडबल्युएफ सुपर सीरीज के तरीके जैसा ही होता है।
विश्व वरीयता अंक
बीडब्ल्युएफ ग्रैंड प्रिक्स गोल्ड व ग्रैंड प्रिक्स श्रृंखलाएँ बीडब्ल्युएफ प्रतियोगिताओं से मिलने वाले अंको का एक तिहाई अंक वरीयता के लिये उपलब्ध कराती हैं।
प्रतियोगिताएँ
{{Legend|#3399ff|ग्रैंड प्रिक्स|text=●}} {{Legend|#ffcc00|ग्रैंड प्रिक्स गोल्ड|text=●}}
कविता कुसुमांजलि
कविता कुसुमांजलि  मैथिली भाषा के विख्यात साहित्यकार जयमंत मिश्र द्वारा रचित एक कविता–संग्रह है जिसके लिये उन्हें सन् 1995 में मैथिली भाषा के लिए साहित्य अकादमी पुरस्कार से सम्मानित किया गया।
स्पर्श व्यंजन
स्वनविज्ञान में स्पर्श व्यंजन (plosive consonant या stop consonant) ऐसा व्यंजन होता है जिसमें व्यंजन उच्चारित करते हुए मुख के किन्हीं दो भागों का स्पर्श कराने से वायु-प्रवाह पूरी तरह से रोक दिया जाए। उदाहरण के लिए 'ब' और 'प' में होंठ जोड़कर, 'क' और 'ग' में गले में वायु-बहाव रोककर, 'त' और 'द' में जिह्वा को दांतों से छुआ कर, तथा 'ट' और 'ड' में जिह्वा को तालू से छू कर यह व्यंजन उच्चारित करे जाते हैं।
क्वानटीको
क्वानटीको एक अमेरिकी धारावाहिक है। जिसका निर्माण जशुया सफ्रन ने किया है। इसका प्रसारण अमेरिका में एबीसी पर 27 सितम्बर 2015 से शुरू हुआ है। जिसमें एलेक्स पेरिश का मुख्य किरदार प्रियंका चोपड़ा निभा रहीं हैं। जो एक आतंकवादी हमले की मुख्य आरोपी है।
सारांश
एक समूह जो क्वानटीको नामक जगह में एफ़बीआई अकादमी में जुड़ता है। सभी की अलग अलग अभिलाषा होती है। लेकिन यह सभी एक बहुत बड़े आतंकवादी हमले के मुख्य आरोपी बन जाते हैं। वही हमला जो 11 सितम्बर 2001 को न्यूयॉर्क शहर में हुआ था।
विकास
इसके बारे में एबीसी स्टुडियो ने 17 सितम्बर 2014 को खुलासा किया था कि वह जोशुआ सफ्रन द्वारा लिखी गई कहानी द्वारा बनाए जा रहे धारावाहिक को खरीदेगी। जिसका निर्माण मार्क गॉर्डन कंपनी कर रही है।
मोतीराम भट्ट
मोतीराम भट्ट नेपाली भाषा के कवि थें। उन्होंने नेपाल में ग़जल की शुरुआत की थी।
फॉक्सवैगन पोलो
पोलो, जर्मन कार कंपनी फॉक्सवैगन कि हैचबैक श्रेणी की कार हैं। यह कार डीजल और पेट्रोल दोनो वजर्न में उपलब्ध हैं।
केदका नदी
केदका नदी (Kedaka River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कुंदापुर से गुज़रती है। इसका संगम सौपर्निका नदी, वराही नदी, चक्र नदी और कुब्जा नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।
दण्डी
परिचय
दण्डी कब हुए और इनकी रचनाएँ कौन कौन सी हैं, यह प्रश्न अब भी विवादास्पद है। उनका जीवनवृत्त भी विशेष ज्ञात नहीं है। दक्षिण भारत में उपलब्ध 'अवन्तिसुन्दरी कथा' और 'अवन्तिसुन्दरी कथासार' -- इन दोनों के आधार पर उनके जीवन के विषय में इतना ही (नए और प्रामाणिक पाठ के अनुसार) ज्ञात हो सका है कि दण्डी के प्रपितामह दामोदर पंडित थे। भट्ट ब्राह्मण थे। वे कदाचित्‌ भारवि के मित्र थे। उन्हीं की सहायता से चालुक्यवंशी राजा विष्णुवर्धन के निकट पहुँच सके। भारवि की चौथी पीढ़ी में दण्डी का जन्म हुआ था। कांचीनरेश के आश्रय में इनका जीवन व्यतीत हुआ। कन्नड भाषा के अलंकारग्रन्थ 'कवराजमार्ग' (815 ईo के आस पास) पर दण्डी के 'काव्यादर्श' का यथेष्ट प्रभाव देखकर तथा सिंहली के अलंकारग्रन्थ 'सीय-बस-लकर' (846-866 ई॰) को काव्यादर्श के आधारपर निर्मित पाकर इतना निश्चित है कि नवीं शताब्दी से पूर्व दण्डी वर्तमान थे। इस प्रकार 'लक्ष्म लक्ष्मीं तनोतीति' इस उद्धरण के कालिदास के एक प्रसिद्ध पद्यांश पर आश्रित होने से दण्डी का काल असंदिग्ध रूप से कालिदास के पश्चात्‌ ठहरता है। प्रोo पाठक के मत से काव्यादर्श का हेतुविषयक विभाग -- भर्तृहरि (650 ईo) के आधार पर होने से काव्यादर्श की रचना 650 ईo के बाद हुई होगी। काव्यादर्शोक्त राजवर्मा (रन्तिवर्मा) को नरसिंहवर्मा द्वितीय का विरुद या उपनाम माननेवालों के अनुसर दण्डी का समय सातवीं शती का उत्तरार्ध और आठवीं का आरम्भ माना जा सकता है। यदि 'काव्यादर्श' के एक श्लोक पर कादम्बरी के शुकनासोपदेश का प्रभाव स्वीकार किया जाय तो उनका काल -- बाणभट्ट के भी अनन्तर होता है। अवन्तिसुन्दरी कथासार को दण्डी की कृति माननेवालों के मत से भी उपर्युक्त कथन की पुष्टि होती है। परन्तु कुछ विद्वान दण्डी को सुबन्धु से पूर्व और कुछ लोग उन्हें बाणभट्ट का भी पूर्ववर्ती मानते हैं। द्वितीय मत वालों के अनुसार सुबन्धु, दण्डी और बाण -- तीनों ही 550 ईo और 650 ईo के बीच उत्पन्न हुए थे। इन लोगों के मत से 'अवन्तिसुन्दरी कथा' या 'कथासार' को (दृढ़ प्रमाणाभाव के कारण) दण्डीकृत मानने में आपत्ति है।
रचनाएँ
दोनों गद्यकाव्यों की शैलीगत भिन्नता को देखकर कुछ पण्डितों ने उसके दण्डीकृत होने में आपत्ति की है। पर अन्य विद्वान्‌ युवावस्था की शैली में 'दशकुमारचरित' को विरचित और प्रौढ़ावस्था की परिपक्व शैली में 'अवन्तिसुन्दरीकथा' का निर्माण मानकर इसे भी (अवन्तिसुन्दरीकथासार के प्रमाण पर) असंदिग्ध रूप में दण्डी की तृतीय रचना स्वीकार करते हैं। कुछ लोग -- 'अवन्तिसुन्दरीकथा' को 'दशकुमार चरित्‌' की खोई हुई पूर्व पीठिका मानने लगे हैं। 'दशकुमारचरित' संस्कृत के तीन प्रसिद्ध (वासवदत्ता, कादम्बरी और दशकुमार चरित) गद्यकाव्यों में एक महत्वपूर्ण और प्रसिद्ध कृति है। वह काव्य की कथाशैली में लिखित है। 'महाभाष्य' और प्राचीन उपनिषदों की सहज गद्यशैली, (पंचतन्त्र) 'हितोपदेश' आदि की नीतिसाहित्यवाली सुबोध और व्यावहारिक गद्यशैली की तुलना में दशकुमारचरित की भाषाशैली अधिक साहित्यिक और काव्यात्मक है। परन्तु सुबन्धु और बाण की अलंकृत एवं कलात्मक गद्यशैली से यह भिन्न है। कथामूलक अलंकृत शैली के चमत्कार की परिपक्वता यद्यपि सुबन्धु में प्रौढ़ और बाण में प्रौढ़तर है, तथापि उन दोनों में वर्ण्य वस्तु और पात्रों का चरित्रांकन 'दशकुमारचरित' की अपेक्षा धूमिल है। कलामूलक आदर्शवादिता ने 'वासवदत्ता' और 'कादभ्बरी' की शैली को यथार्थोन्मुख परिवेश से दूर हटाकर कुछ कृत्रिम बना दिया है। पर दण्डी की गद्यकाव्यशैली में उस 'अति' और सायासता का प्रभाव सीमातिक्रामी नहीं है।
दशकुमारचरित
'दशकुमारचरित' पर सम्भवत: पैशाची भाषावाली गुणाढ्य की बृहत्कथा (बड्ढकहा) का प्रभाव पड़ा है। सम्भवत: इसी कारण 'दशकुमारचरित' पर लोककथाओं की कथारूढ़ियों का भी प्रभाव पड़ा है। कहानी में दूसरी, तीसरी आदि की शृंखला को जोड़ने का रचनाविधान भी यहाँ लक्षित होता है। इसमें सातवीं आठवीं शताब्दी के समाज की दुर्बलताओं और सबलताओं, उस काल के संकुचित और स्वार्थपरक राजनीतिक संघर्षों, नाना वर्ग के व्यक्तियों की कामार्थमूलक कमजोरियों एवं तद्युगीन समाज की अन्धरूढ़ियों, अन्धविश्वासों तथा सैद्धान्तिक और व्यावहारिक वैषम्यों का अत्यन्त जीवन्त चित्रण मिलता है।
विभिन्न श्रेणियों और वर्गों के व्यक्तिमाध्यम से किए गए वर्गपरक चरित्रचित्रण में तत्कालीन समाज की सजीव झाँकी दिखाई पड़ती है। कुल मिलाकर युगविशेष के यथार्थ जीवन का कवि ने पर्याप्त अंकन किया है। इस ग्रन्थ की पूर्वपीठिका के पाँच उच्छ्वास और उत्तर पीठिका के अंश को प्राय: सभी विद्वान दण्डी रचित नहीं मानते। उनहें अन्य लेखकों द्वारा लिखित स्वीकार करते हैं। पूर्वपीठिका और उत्तरपीठिका की अभिव्यक्तिशैली मध्य के आठ उच्छ्‌वासों से भिन्न (अधिक अलंकृत और कलात्मक चमत्कार से अधिक गुंफित) है। दोनों में मान्यताविष्यक वर्ण्यमान्यता भी भिन्न भिन्न दृष्टियों का संकेत करती है। हो सकता है, इसके आरंभिक और अंतिम अंश नष्ट भ्रष्ट हो गए हों, परन्तु निश्चय ही दण्डीलिखित दोनों पीठिकाओं के मध्य का अंश उपक्रम और उपसंहार से रहित है। यह भी कहा जाता है कि इस ग्रन्थ रचना की योजना, जो दण्डी के मन में थी, पैशाची की 'बृहत्कथा' की अनुगामिनी थी। उसमें लोककथाओं का विशाल संग्रह करने का विचार भले ही रहा हो, पर वह (सम्भवत:) अपूर्ण रह गई। कुछ लोग इस ग्रन्थ को नीतिविषयक या उपदेशार्थ रचित मानते हैं। परन्तु इसकी रचना मुख्यत: काव्यात्मक है और सौन्दर्यबोध के आस्वादनार्थ ही हुई है। इसमें कहीं-कहीं जो अश्लीलता दोष बताया जाता है वह थोड़ा बहुत वैसा ही है जैसा 'कुमारसंभव', नैषधचरित', 'शिशुपाल वध' या 'किरातार्जुनीयम्' में। दंडी द्वारा 'दशकुमारचरित' में प्रयुक्त शब्द संख्या 'कादंबरी' या 'वासवदत्ता' में प्रयुक्त शब्दों की अपेक्षा अधिक बताई जाती है। इन तथा अन्य कारणों से संस्कृत के गद्यकाव्यकारों में दण्डी का स्थान विशिष्ट है।
काव्यादर्श
काव्यादर्श दण्डी की ऐसी रचना है जो काव्यशास्त्र के विचार से विशेष महत्व की है। दृश्यकाव्य सम्बन्धी 'नाट्यशास्त्र' के अनन्तर केवल 'भामह' ही दंडी से प्राचीनतर ऐसे आलंकारिक हैं जिनका ग्रंथ अद्यावधि उपलब्ध है। परन्तु उनकी कृति 'काव्यालंकार' की अपेक्षा दण्डी का 'काव्यादर्श' अधिक प्रौढ़, अधिक व्यापक और अधिक व्यवस्थित है। उसने परवर्ती अनेक आलंकारिकों के ग्रन्थों और उनकी रचनाशैली को प्रभावित किया है।
अवन्तिसुन्दरीकथा
'अवंतिसुंदरीकथा' भी एक प्रौढ़ गद्यकाव्य है। परन्तु उसके कृतित्व के विवादास्पद और ग्रन्थ के अपूर्ण होने में यहाँ विशेष कुछ न कहकर इतना ही कहना पर्यापत है कि वह एक प्रौढ़ गद्यकाव्य है। यह भी हो सकता है कि 'दशकुमारचरित' की वह पूर्वपीठिका रही हो। सब मिलाकर दण्डी को हम उत्कृष्ट काव्यकार और तद्युगीन शास्त्रबोध की दृष्टि से उच्च कोटि का आलंकारिक कह सकते हैं।
मुंबई ज़िला एड्स नियंत्रण सोसाइटी
मुंबई ज़िला एड्स नियंत्रण सोसाइटी (MDACS) स्वायत्त चैरिटेबल ट्रस्ट अधिनियम के तहत पंजीकृत है। इसको 27 जुलाई 1998 को ग्रेटर मुंबई नगर निगम (MCGM) ने मुंबई में एचआइवी / एड्स के नियंत्रण और रोकथाम के लिए स्थापित किया गया था। मुंबई ज़िला एड्स नियंत्रण सोसाइटी एक व्यापक लक्ष्य, यानी एचआइवी/ एड्स के नियंत्रण के साथ इस क्षेत्र में काम कर रहे संगठनों के संसाधनों के क्रियांविकरण की भूमिका भी निभाता है। यह सामान्य स्वास्थ्य क्षेत्र के साथ रणनीतिक गठजोड़, गैर सरकारी संगठनों, सीबीओ, एचआइवी / एड्स के साथ रहने वाले लोगों, व्यापारिक घरानों और मीडिया, आदि के माध्यम से एक साथ काम करने की संभवनाओं को भी क्रियान्वित करता है।
सुरक्षित यौन संबंधों के महत्व की वकालत
बॉलीवुड के युवा अभिनेता प्रतीक बब्बर सुरक्षित यौन संबंधों के महत्व की वकालत और प्रचार करने के लिए मुंबई जिला एड्स नियंत्रण सोसाइटी के सदस्य बन गए हैं। प्रतीक ने सारी जिन्दगी सुरक्षित यौन संबंधो के प्रचार और इस बारे में लोगों के बीच जागरूकता पैदा करने की कसम ली है। प्रतीक के अनुसार सोसायटी के इस अभियान में जुड़कर वह प्रतिभूत है। वह चाहते हैं कि ज्यादा से ज्यादा लोग सुरक्षित यौन संबंधों के बारे में जागरूक हों और इसका अभ्यास करें।
चक्र नदी
चक्र नदी (Chakra River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कुंदापुर से गुज़रती है। इसका संगम सौपर्निका नदी, वराही नदी, केदका नदी और कुब्जा नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।
कृष्ण–चरित
कृष्ण–चरित  मैथिली भाषा के विख्यात साहित्यकार तंत्रनाथ झा द्वारा रचित एक कविता–संग्रह है जिसके लिये उन्हें सन् 1979 में मैथिली भाषा के लिए साहित्य अकादमी पुरस्कार से सम्मानित किया गया।
सांता कातालीना गिरजाघर
सांता कातालीना गिरजाघर (स्पैनिश: Iglesia de Santa Catalina) सेउदेते स्पेन में स्थित एक गिरजाघर है। इसे 1928ई. को बिएन दे इंतेरेस कल्चरल की सूची में शामिल कर लिया गया था।
सन्दर्भ
श्रेणी : स्पेन के गिरजाघर
ऋतंभरा
ऋतंभरा  मैथिली भाषा के विख्यात साहित्यकार नीरजा रेणु (कामाख्या देवी) द्वारा रचित एक कहानी–संग्रह है जिसके लिये उन्हें सन् 2003 में मैथिली भाषा के लिए साहित्य अकादमी पुरस्कार से सम्मानित किया गया।
एओकीज़ पिज़्ज़ा
एओकीज़ पिज़्ज़ा (जापानी: アオキーズ・ピザ एओकीज़ू पिज़ा) जापान की एक पिज़्ज़ा रेस्त्रां चेन है। इसका मुख्यालय नाकामूरा-कू, नगोया, आइची प्रीफ़ेक्चर में स्थित है।
२००८ की स्थिति तक एओकीज़ के अध्यक्ष और सीईओ और एओकीज़ पिज़्ज़ा के स्वामी योशिमोरी एओकी हैं।
सिपाहीजाला वन्य अभयारण्य
सिपाहीजाला वन्य अभयारण्य (Sepahijala Wildlife Sanctuary) भारत के त्रिपुरा राज्य के सिपाहीजाला ज़िले में स्थित एक वन्य अभयारण्य है। यह 18.05 km2 क्षेत्रफल पर विस्तारित है और सन् 1972 में स्थापित हुआ था। यह बिशालगढ़ से लगभग 5 किमी दूर है।
दन्त्यौष्ठ्य व्यंजन
स्वनविज्ञान में दन्त्यौष्ठ्य व्यंजन (labiodental consonant) ऐसा व्यंजन होता है जिसके उच्चारण के लिए एक होंठ को दांतों से जोड़ा या छुआ जाता है। इसमें "फ़" शामिल है।
कुब्जा नदी
कुब्जा नदी (Kubja River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कुंदापुर से गुज़रती है। इसका संगम सौपर्निका नदी, वराही नदी, केदका नदी और चक्र नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।
प्रभासक कथा
प्रभासक कथा  मैथिली भाषा के विख्यात साहित्यकार प्रभास कुमार चौधुरी द्वारा रचित एक कहानी–संग्रह है जिसके लिये उन्हें सन् 1990 में मैथिली भाषा के लिए साहित्य अकादमी पुरस्कार से सम्मानित किया गया।
लोसरोमेदोस गिरजाघर
लोसरोमेदोस गिरजाघर (स्पैनिश: Iglesia de los Remedios) गुदालज़ारा स्पेन में स्थित एक पुराना गिरजाघर है। ये अल्क्ला विश्वविद्यालय का आड़ीटोरिम है। इसे 1924ई. में बिएन दे इंतेरेस कल्चरल की सूची में शामिल किया गया था।
पतकाई हिल्स
पत-काई पर्वत (उच्चारण: ˈpʌtˌkaɪ) या पतकाइ बम का अर्थ है काटना (पट)+ मुर्गे (काई) को। यह ताई अहोम भाषा खा शब्द है और भारत के पूर्वोत्तर सीमा पर असम-बर्मा सीमा के लोगों द्वारा बोला जाता है। इसका अर्थ एक पहाड़ी से है जो इस क्षेत्र में स्थित हैं। ये फाड़ टेक्टोनिक पर्त के खिसकने से हिमालय के निर्माण के समय बने थे।
नैका बनिजारा
नैका बनिजारा  मैथिली भाषा के विख्यात साहित्यकार ब्रजकिशोर वर्मा ‘मणिपद्म’ द्वारा रचित एक उपन्यास है जिसके लिये उन्हें सन् 1973 में मैथिली भाषा के लिए साहित्य अकादमी पुरस्कार से सम्मानित किया गया।
विविधा
विविधा  मैथिली भाषा के विख्यात साहित्यकार भीमनाथ झा द्वारा रचित एक निबंध–संग्रह है जिसके लिये उन्हें सन् 1992 में मैथिली भाषा के लिए साहित्य अकादमी पुरस्कार से सम्मानित किया गया।
वर्त्स्य व्यंजन
स्वनविज्ञान में वर्त्स्य व्यंजन (alveolar consonant) ऐसा व्यंजन होता है जिसे उच्चारित करने के लिए जिह्वा को ऊपर के वर्त्स्य कटक से छुआ जाता है या पास लाया जाता है। इनमें 'न', 'र', 'ल', 'स' और 'ज़' शामिल हैं।
पश्वर्त्स्य व्यंजन
स्वनविज्ञान में पश्वर्त्स्य व्यंजन (post-alveolar consonant) ऐसा व्यंजन होता है जिसे उच्चारित करने के लिए जिह्वा को ऊपर के वर्त्स्य कटक के पीछे छुआ जाता है या पास लाया जाता है, यानि जीह्वा को वर्त्स्य व्यंजनों की तुलना में थोड़ा सा पीछे लाया जाता है। पश्वर्त्स्य व्यंजनों में 'श', 'च' और 'ज' शामिल हैं।
गंगोल्ली
गंगोल्ली (Gangolli) भारत के कर्नाटक राज्य के उडुपी ज़िले की कुंदापुर तालुका में स्थित एक गाँव है। यहाँ पंचगंगावल्ली नदी का विलय अरब सागर में होता है।
नारायण प्रसाद 'बेताब'
नारायणप्रसाद 'बेताब' (१८७२ - १५ सितम्बर, १९४५) नाटककार, फिल्म कथाकार थे। 'अल्फ्रेड थिएट्रिकल कम्पनी' नामक एक पारसी थिएटर कम्पनी ने इन्हे अपना नाट्यकार नियुक्त किया था। १९३० के दशक की लगभग दो दर्जन फिल्मों के लिए उन्होने गीतों की भी रचना की।
परिचय
नारायण प्रसाद बेताब का जन्म बुलंदशहर जिले के औरंगाबाद कस्बे में संवत् १८७२ में एक ब्रह्मभट्ट ब्राह्मण परिवार में हुआ। उनके पिताजी पेशे से हलवाई थे।  जब वे मात्र दो वर्ष के ही थे, उनकी माता का निधन हो गया और उनके पिताजी ने दूसरा विवाह कर लिया। बेताब विद्यालय में जाकर पढ़ना चाहते थे किन्तु उन्हें पैत्रिक पेशे में ही लगा दिया गया।
बाल्यकाल से ही उन्हें तुकबंदी का शौक था। औरंगाबाद के पंडित श्लेषचंद वैद्य से उन्होंने पिंगल शास्त्र का ज्ञान प्राप्त किया और ये 'भूलना' लिखकर दंगलों में सुनाने लगे। वैद्य जी के अतिरिक्त बेताब ने हकीम मो. खाँ साहब तालिब को उस्ताद मानकर उनसे भी उर्दू की शिक्षा प्राप्त की। साथ ही उन्होंने निजामी तथा कैफ साहब से पद-विन्यास-पद्धति तथा उर्दू न्यायशास्त्र सीखा।
उन्होने छन्दःशास्त्र की पुस्तक 'पिंगलखार' तथा आलोचना की दिशा में 'पद्य परीक्षा' नामक पुस्तक की रचना की। नये कवियों के पथप्रदर्शन के लिए बेताब ने 'प्रासपुंज' नामक पुस्तक लिखी। 'मिश्र बंधु प्रलाप' नामक पुस्तक में हिंदी नवरत्न में मिश्रबंधुओं द्वारा ब्रह्म भट्ट जाति पर लगाए गए लांछनों का युक्तियुक्त खंडन किया। यह पुस्तक अखिल भारतीय ब्राह्मण समाज की ओर से प्रकाशित हुई है।
१९०३ ई. में बेताब पारसी थियेट्रिकल कंपनी में कार्य करने के लिए बंबई चले गए। बंबई में एल्फ्रडे कंपनी ने इनके महाभारत, रामायण तथा जहरी साँप, गणेशजन्म, सीता वनवास नामक नाटकों को खेला। नाटकों के अतिरिक्त बेताब ने चलचित्रों में भी योग दिया है।
१९१२ के आसपास पंडित जी ने बेताब प्रिंटिंग प्रेस खोली और विभिन्न पुस्तकों की रचना और प्रकाशन किया। यह प्रेस उनकी मृत्यु के पश्चात 'भानु प्रिंटिंग प्रेस' के नाम से संचालित होती रही, जिसे उनके पुत्र भानू जी ने संचालित किया। भानू जी के मुम्बई प्रस्थान के बाद भानू जी के साले श्री राजकुमार जी और उनके भाई द्वारा इसे चलाया गया। २०१० के दशक में यह प्रेस किसी अन्य को बेच दी गई।
१९३१ ई. में रणजीत फिल्म कंपनी के चित्र 'देवी देवयानी' के आपने संवाद तथा गीत लिखे। भारतीय फिल्म जगत् के सफल कलाकार पृथ्वीराज कपूर जोकि बेताब जी को अपना गुरु मानते थे, को पृथ्वी थियेटर्स के निर्माण में महत्वपूर्ण सहयोग दिया। मार्च, १९४४ में आपने पृथ्वी थियेटर के लिए 'शकुन्तला' नामक नाटक लिखा। नाटकों की भाषा के संबंध में बेताब हिंदुस्तानी के पक्षपाती थे। इनकी हिंदुस्तानी एकदम उर्दू की ओर झुकी हुई नहीं होती थी परन्तु उसमें यथास्थान संस्कृत हिंदी के भी काफी शब्द रहते थे। बेताब की भाषा मुहावरेदार तथा टकसाली थी।
कृतियाँ
उन्होंने २४ नाटकों, ३७ फिल्मी कथाओं तथा ३८ अन्य पुस्तकों की रचना की है। उन्होने 'शेक्सपीयर' नामक एक पत्रिका प्रकाशित की। आर्य समाज के प्रभाव में आने पर उन्होने हिन्दुस्तानी और उर्दू के बजाय हिन्दी को अधिक महत्व दिया और 'महाभारत', 'रामायण' आदि धार्मिक नाटक लिखे। महाभारत को उन्होने राष्ट्रवादी एवं सुधारवादी दृष्टिकोण से दर्शाने का प्रयत्न किया। उन्होने निम्न-जाति के लोगों एवं अछूतों के कष्टों को समाज के समक्ष प्रस्तुत किया। उन्होने निम्नलिखित नाटक लिखे-
कैमिलो (गायक)
कैमिलो एचेवेरी कॉरीया (मेडेलिन, कोलंबिया; 16 मार्च, 1994), जिसे कैमिलो के नाम से जाना जाता है, एक कोलम्बियाई गायक और गीतकार हैं, जिन्होंने 2007 में अपने देश के एक्स फैक्टर टैलेंट शो को जीतने के बाद प्रसिद्धि हासिल की।
जीवनी
एचेवेरी का जन्म 16 मार्च 1994 को कोलंबिया के मेडेलिन शहर में हुआ था, जहां उन्होंने पढ़ाई की थी। उनके पिता यूजीनियो एचेवेरी और उनकी मां लिआ कॉरीया हैं।
2006 में उन्होंने आरसीएन चैनल द्वारा प्रसारित फैक्टर एक्स प्रोग्राम के ऑडिशन में अपनी बहन मानुला के साथ भाग लिया, लेकिन उनमें से कोई भी फाइनल में नहीं पहुंची। यह 2007 तक नहीं था जब उन्होंने फिर से कार्यक्रम में भाग लिया और पुरस्कार जीतने तक प्रतियोगिता में शेष रहकर फाइनल में पहुंचने में कामयाब रहे, जिसमें उनका पहला स्टूडियो एल्बम, मुझे अपना दिल दें (2008) शामिल था, इसके अलावा अपनी पढ़ाई जारी रखने के लिए इंटरनेट।
उनके तीसरे स्टूडियो एल्बम का शीर्षक पहली बार है और इसे 17 अप्रैल, 2020 को रिलीज़ किया गया था। इसमें 10 एकल शामिल हैं, जिसमें पेड्रो कैपो के साथ हिट गीत " टूटू " और कोलम्बियाई शकीरा के साथ इसका रीमिक्स और "एल मिस्मा ऐरे" गीत शामिल है, जैसा कि गायक खुद बताते हैं।
2022 बुर्किनाबे तख्तापलट
23 जनवरी 2022 को बुर्किनाबे की राजधानी औगाडौगौ में राष्ट्रपति आवास के सामने गोली चलने की आवाज सुनाई दी। सैनिकों ने राजधानी में सैन्य अड्डे पर नियंत्रण करने की सूचना दी थी। हालांकि सरकार ने देश में चल रहे तख्तापलट से इनकार किया है. हालांकि, कई घंटे बाद, राष्ट्रपति रोच मार्क क्रिश्चियन काबोरे को देश में सैन्य शिविर में सैनिकों द्वारा गिरफ्तार किए जाने की सूचना मिली थी।
यह बताया गया है कि देश में इंटरनेट ने काम करना बंद कर दिया है।
कतेक डारिपर
कतेक डारिपर  मैथिली भाषा के विख्यात साहित्यकार मंत्रेश्वर झा द्वारा रचित एक संस्मरण है जिसके लिये उन्हें सन् 2008 में मैथिली भाषा के लिए साहित्य अकादमी पुरस्कार से सम्मानित किया गया।
पटना से पाकिस्तान
पटना से पाकिस्तान 2015 की भारतीय भोजपुरी की एक्शन फिल्म है, जिसे संतोष मिश्रा ने लिखा और निर्देशित किया है और अंजय रघुराज द्वारा निर्मित है। यह फिल्म 23 जनवरी 2015 को बिहार में और 6 मार्च 2015 को शेष भारत में रिलीज हुई थी। इसमें शामिल प्रोडक्शन कंपनियां अनन्या क्राफ्ट एंड विज़न और त्रिमूर्ति एंटरटेनमेंट मीडिया हैं। फिल्म में दिनेश लाल यादव, आम्रपाली दुबे और काजल राघवानी मुख्य भूमिका में हैं। सुशील सिंह, अशोक समर्थ और बृजेश त्रिपाठी सहायक भूमिकाओं में हैं।
प्लॉट
कबीर (दिनेश लाल यादव "निरहुआ") एक साधारण जीवित व्यक्ति है जो एक आतंकवादी हमले में अपने पूरे परिवार को खो देता है। कबीर अपराधी को खोजने के लिए सरकार से गुहार लगाता है, लेकिन जब सरकार कबीर की मदद करने से इंकार कर देती है तो मामला अपने हाथ में ले लेता है। वह पटना से पाकिस्तान जाता है और आतंकी संगठन से लड़ता है.
खिस्‍सा
खिस्‍सा  मैथिली भाषा के विख्यात साहित्यकार मनमोहन झा द्वारा रचित एक कहानी है जिसके लिये उन्हें सन् 2015 में मैथिली भाषा के लिए साहित्य अकादमी पुरस्कार से सम्मानित किया गया।
बीडब्ल्युएफ सुपर सीरीज़ मास्टर्स फाइनल्स
बीडब्ल्युएफ सुपर सीरीज़ फाइनल्स एक वार्षिक बैडमिंटन प्रतियोगिता है जो कि साल के अंत में खेली जाती है। इसमें उस वर्ष के सभी १२ बीडब्ल्युएफ सुपर सीरीज़ मुकाबलों से अर्जित सर्वाधिक अंकों के आधार पर शीर्ष खिलाड़ी हिस्सा लेते हैं और कम से कम $500,000 की पुरस्कार राशि के लिये खेलते हैं।
सुपर सीरीज़ फाइनल्स प्रायोजन की कमी की वजह से 2007 में बंद कर दी गयी थी। 2008 की प्रतियोगिता जो उस समय बीडब्ल्युएफ सुपर सीरीज़ मास्टर्स फाइनल्स 2008 - के नाम से जानी गयी थी इस श्रृंखला की पहली प्रतियोगिता थी और साबाह मलेशिया के कोटा किनाबालु में दिसम्बर 18 से दिसम्बर 21, 2008 तक आयोजित की गयी थी।
सुपर सीरीज़ वरीयता अंकों के आधार पर सिर्फ़ शीर्ष ८ खिलाड़ी या जोड़े मास्टर्स फ़ाइनल्स में खेलते हैं। हालाँकि हर सदस्य परिसंघ से सिर्फ दो खिलाड़ी ही हिस्सा ले सकते हैं। यह ८ खिलाड़ी ४-४ के दो समूहों में विभाजित किये जाते हैं और शीर्ष २ सेमी फ़ाइनल में पहुँचते हैं।
मास्तीकट्टे
मास्तीकट्टे (Masthikatte) भारत के कर्नाटक राज्य के शिमोगा ज़िले में स्थित एक बस्ती है। इसकी स्थापना 1980 के दशक में वराही नदी के ऊपर बनाई गई वराही जलविद्युत परियोजना के कर्मचारियों के परिवारों के आवास के लिए करी गई।
बीडब्ल्युएफ सुपर सीरीज़ मास्टर्स फाइनल्स
2014 में कुल पुरस्कार राशि १० लाख डॉलर हो गयी थी।
इन्हें भी देखें
विश्व बैडमिंटन प्रतियोगिताएँ
मंत्रपुत्र
मंत्रपुत्र  मैथिली भाषा के विख्यात साहित्यकार मायानंद मिश्र द्वारा रचित एक उपन्यास है जिसके लिये उन्हें सन् 1988 में मैथिली भाषा के लिए साहित्य अकादमी पुरस्कार से सम्मानित किया गया।
कुंचीकल जलप्रपात
कुंचीकल जलप्रपात (Kunchikal Falls) भारत के कर्नाटक राज्य में वराही नदी पर स्थित एक जलप्रपात है। यह शिमोगा ज़िले में मास्तीकट्टे के समीप के निडगोंडु गाँव में स्थित है।
अगस्त्यायिनी
अगस्त्यायिनी  मैथिली भाषा के विख्यात साहित्यकार मार्कण्डेय प्रवासी द्वारा रचित एक महाकाव्य है जिसके लिये उन्हें सन् 1981 में मैथिली भाषा के लिए साहित्य अकादमी पुरस्कार से सम्मानित किया गया।